CELEX: 31986R2127
Language: el
Date: 1986-07-07 00:00:00
Title: Κανονισμός (ΕΟΚ) αριθ. 2127/86 του Συμβουλίου της 7ης Ιουλίου 1986 για την τροποποίηση του κανονισμού (ΕΟΚ) αριθ. 1698/85 για την επιβολή οριστικού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας

Avis juridique important

|

31986R2127

Κανονισμός (ΕΟΚ) αριθ. 2127/86 του Συμβουλίου της 7ης Ιουλίου 1986 για την τροποποίηση του κανονισμού (ΕΟΚ) αριθ. 1698/85 για την επιβολή οριστικού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας  

Επίσημη Εφημερίδα αριθ. L 187 της 09/07/1986 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 2127/86 ΤΟΥ ΣΥΜΒΟΥΛΙΟΥ  της 7ης Ιουλίου 1986  για την τροποποίηση του κανονισμού (ΕΟΚ) αριθ. 1698/85 για την επιβολή οριστικού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,  την πρόταση που υπέβαλε η Επιτροπή μετά από διαβούλευση στα πλαίσια της Συμβουλευτικής Επιτροπής, όπως προβλέπεται στον προαναφερόμενο κανονισμό,  Εκτιμώντας ότι:  (1) Το Συμβούλιο, με τον κανονισμό (ΕΟΚ) αριθ. 1698/85 (2), επέβαλε οριστικό δασμό αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας και, συγχρόνως, εξαίρεσε από το δασμό αυτό ορισμένες ηλεκτρονικές γραφομηχανές μικρού μεγέθους επειδή υπάγονται σε διαφορετική κατηγορία από εκείνες που κατασκευάζονται στην Κοινότητα. Επιπλέον, με τον κανονισμό (ΕΟΚ) αριθ. 3002/85 (3), το Συμβούλιο εξαίρεσε, για τους ίδιους λόγους, και άλλους τύπους γραφομηχανών από το δασμό αυτό.  (2) Στη συνέχεια, οι ακόλουθοι νέοι τύποι βρέθηκαν ότι δεν είναι δυνατό να συγκριθούν με καμία από τις ηλεκτρονικές γραφομηχανές που κατασκευάζονται στην Κοινότητα:  - Canon: S 51 (Typestar 5),  - Casio: CW 11,CW 21,  - Matsushita (Panasonic): RK-H 500,  - Sharp: PA 1050.  (3) Γι' αυτό το λόγο, πρέπει να εξαιρεθούν αυτοί οι τύποι από την επιβολή του δασμού και να τροποποιηθεί ο κανονισμός (ΕΟΚ) αριθ. 1698/85, αναλόγως:  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1698/85, η παράγραφος 3 αντικαθίσταται από το ακόλουθο κείμενο:  «3. Ο δασμός δεν επιβάλλεται στους ακόλουθους τύπους που κατασκευάζονται από τις εξής εταιρείες:  - Brother Industries Ltd: EP 20, EP 22, EP 41, EP 43, EP 44, TC 600,  - Canon Inc.: S 10 (Typemate 10), S 50 (Typestar 5), S 50R (Typestar 5R), S 51 (Typestar 5), S 60 (Typestar 6), S 70 (Typestar 7),  - Casio Computer Co. Ltd: CW 10, CW 11, CW 20, CW 21, CW-25,  - Matsushita (Panasonic): RK - H 500,  - Sharp Corporation: PA 950, PA 1000, PA 1050,  - Silver Seiko Ltd: EXD 10 (Tescomat 55), EXD 15 (Tescomate/Tescomatic X 77).»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Ιουνίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουλίου 1986.  Για το Συμβούλιο  Ο Πρόεδρος  N. LAWSON  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 163 της 22. 6. 1985. σ. 1.  (3) ΕΕ αριθ. L 288 της 30. 10. 1985, σ. 5.